armvectores/hy_wikipedia_2023 huggingface dataset:
Պրիկասո

Թիմոթի Ջեյմս Ֆրենսիս «Թիմ» Փետչ (անգլ.՝ Timothy James Francis «Tim» Patch), առավել հայտնի է Պրիկասո (անգլ.՝ Pricasso) կեղծանունով, ավստրալիացի սկանդալային նկարիչ, ով լայն ճանաչում է ձեռք բերել նկարներ ստեղծելիս իր առնանդամը, ամորձապարկը, հետույքը կիրառելու շնորհիվ։
Քանիցս նկարել է քաղաքական հայտնի գործիչների՝ Թոնի Բլերին, Բարաք Օբամային, Ջորջ Բուշին և այլոց։


== Կենսագրություն ==
Ծննդյան ճշգրիտ տարեթիվը հայտնի չէ. ենթադրվում է, որ ծնվել է 1949—1950 թվականներին Միացյալ Թագավորությունում։ Հաճախել է Չիչեսթերի, ապա՝ Ուայթ կղզու դպրոցը, որից հետո ուսումը շարունակել է Պորթսմութի արվեստների քոլեջում, այնուհետև՝ Արևմտյան Անգլիայի թագավորական ակադեմիայում։ Չկարողանալով դիպլոմ ստանալ գեղարվեստի գծով՝ մասնակցել է կահույքի դիզայնի դասընթացների, դարձել շինարար։
1977 թվականին տեղափոխվել է Ավստրալիա։ 1978—1982 թվականներին տարբեր պատկերասրահներում ներկայացրել է իր փայտափորագրական և այլ աշխատանքները։ 1984 թվականին քրոջ հետ ստեղծել է խեցեգործական Hellfire Pottery ստուդիան, որտեղ պատրաստել են բրուտագործական, կերամիկական տարբեր ապրանքներ։
2002 թվականին աշխատանքի է անցել պատկերասրահներից մեկում, միաժամանակ հանդես է եկել որպես դիմանկարիչ, շարժեր է նկարել Քվինսլենդի առևտրի կետերում։ 
Առնանդամը կիրառելով նկարներ ստեղծելու գաղափարը հղացել է 2005 թվականին։ 2006 թվականին վերցրել է «Pricasso» կեղծանունը, որն ստացել է prick-ը (առնանդամի ժարգոնային անվանումը) միաձուլելով Picasso-ի (Պիկասո) asso կտորին։


== Պատկերասրահ ==

		


== Ծանոթագրություններ ==


== Արտաքին հղումներ ==
Պրիկասոյի պաշտոնական կայքէջը
В семье не без фрика — Его величество генитальность
Տաուշ (այլ կիրառումներ)

Տաուշ, կարող է վերաբերել՝

Տաուշ - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Տաուշ - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Կադիևցի

Կադիևցի (ուկրաիներեն՝ Кадиївці), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Կադիևցի գյուղում բնակվում էր 1 703 մարդ։ Բնակավայրը զբաղեցնում է 4298 կմ² տարածք։ Բնակչության խտությունը կազմում էր 396,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիդորովիչի (գյուղ, Կրասնինսկի շրջան)

Անվան այլ կիրառումների համար տե՛ս՝ ՍիդորովիչիՍիդորովիչի (ռուս.՝ Сидоровичи), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոստոնի պաշարում

Բոստոնի պաշարում (անգլ.՝ Siege of Boston), Ամերիկայի Միացյալ Նահանգների անկախության պատերազմի սկզբնական տարբերափուլը, որի ժամանակ նորանգլիական աշխարհազորայինները, ովքեր նախկինում կռվում էին մայրցամաքային զորքերում, Ջորջ Վաշինգտոնի հրամանատարությամբ 11 ամսում պաշարում են քաղաքը և ստիպում բրիտանացիներին նահանջեկ։


== Պատմություն ==
Բոստոնի պաշարումը սկսվել է 1775 թվականի ապրիլի 19-ին՝ Լեկսինգթոնի և Կոնկորդեի ճակատամարտերից անմիջապես հետո։ Մասաչուսեթսի բազմաթիվ համայնքների ամերիկացի ապստամբները շրջապատել են Բոստոնը և փակել են քաղաքը արտաքին միջավայրի հետ կապող ցամաքային ճանապարհը։ Բրիտանացի զինվորները կարողանում էին զինվորներին ուղարկել ռազմի դաշտ միայն ծովի միջոցով։
Մայրցամաքային կոնգրեսը որոշում է ստեղծել աշխարհազորայինների բանակ՝ հիմնվելով մայրցամաքային բանակի վրա, ինչպես նաև Ջորջ Վաշինգտոնին նշանակել բանակի գլխավոր հրամանատար։
1775 թվականի հունիսին բրիտանացիները գրավում են Բանկեր Հիլլը և Բրիձ Հիլլը, սակայն կորուստների թիվը շատ մեծ էին, իսկ ձեռքբերումներինը՝ աննշան։ Այդ ամենը խանգարում էր բրիտանական ուժերին ընդհատել քաղաքի պաշարումը։
Նոյեմբերին Ջորջ Վաշինգտոնը ուղարկում է նախկին գրքավաճառ Հենրի Նոքսային Բոստոն ծանր հրետանի բերելու, որը ներխուժել էր Տիկոնդերոգայի նավահանգիստ։ Տեխնիկապես բարդ և պատասխանատու ռազմագործողության ժամանակ Նոքսային հաջողվում է ստանալ մեծ քանակությամբ զինամթերք, որի ընդհանուր զանգվածը կազմում էր 60 տոննա։
Բրիտանացի զորահրամանատար Ուիլյամ Հաուն, հասկանալով, որ այլևս չի կարող պահել քաղաքը, որոշում է տարհանել բրիտանական զորքերին Բոստոնից։ Բրիտանական զորքերը վերջնականապես լքում են Բոստոնը 1776 թվականի մարտի 17-ին։


== Գրականություն ==
French Allen. The Siege of Boston. — McMillan, 1911.
McCullough David. 1776. — Simon and Schuster Paperback, 2005. — ISBN 0-7432-2672-0.
151 (թիվ)

151 (հարյուր հիսունմեկ), բնական թիվ է։

Տարվա 151-րդ օրը մայիսի 31-ն է (նահանջ տարիներին՝ մայիսի 30-ը)


== Մաթեմատիկայում ==
երեսունվեցերորդ պարզ թիվն է;
երջանիկ թիվ է։


== Գիտության մեջ ==
151 կարգային թիվն է կրում Աբունդանցիա աստերոիդը;
151Sm-ը Սամարիումի ռադիոիզոտոպ է։


== Այլ ոլորտներում ==
հայերենի այբուբենի տառերով գրվում է՝ ՃԾԱ;


== Տես նաև ==
151 թ., Մ. թ. ա. 151 թ.
Իսավրյան դինաստիա

Իսավրյան դինաստիա (հուն․՝ Δυναστεία των Ισαύρων) - կայսերական դինաստիա Բյուզանդիայում 717- 802 թվականներին։


== Պատմություն ==
Հիմնադիրն էր Լևոն III Իսավրացին։ Արքայատոհմի անվանումը՝ Իսավրյան, պայմանական է և կապված է հիմնադրի՝ Լևոն III-ի մականվան հետ՝ («Իսավր»), թեև իրականում նրա տոհմը ծագում է ոչ թե Իսավրիայից, այլ Սիրիայից։
Իսավրյան դինաստիայի օրոք վերջնականապես ձևավորվել է նահանգների կառավարման բանակաթեմային համակարգը, ազատ գյուղացիությունը դարձել է կայսրության ֆինանսական և ռազմական հզորության հիմքը, սկզբնավորվել է պատկերամարտությունը։ Լայն չափեր է ընդունել Պավլիկյան շարժումը։ Իսավրյան դինաստիայի կայսրերը կապեր են պահպանել արաբական տիրապետության տակ գտնվող Հայաստանի առանձին նախարարների հետ։ Գրիգոր Բ Մամիկոնյանը գաղտնի համաձայնություն է կնքել Կոստանդին V-ի հետ Խալիֆայության դեմ ապստամբության (748) նախօրեին։ Նրանց օրոք ուժեղացել է հայերի արտագաղթը Բյուզանդիա, մեծացել հայերի դերը բյուզանդական ռազմական ավագանու կազմում։ Որոշ ուսումնասիրողներ (Լ. Բրեյե, սկզբում նաև՝ Ն. Ադոնցը) Իսավրյան դինաստիան համարել են հայկական, թեև առայժմ այդ բանը հաստատող ուղղակի փաստեր չեն հայտնաբերվել։


== Տիրակալներ ==
Իսավրյան դինաստիայի ներկայացուցիչները բյուզանդական գահին. 

Լևոն III Իսավրացի ( 717 - 741 թթ.)
Կոստանդին V  (741 - 775), Լևոն III-ի որդին
Արտավազդ (ուզուրպատոր։ 742—743), Լևոն III-ի դստեր՝ Աննայի ամուսինը
Լևոն IV Խազար (775 - 780), Կոստանդին V-ի որդին
Կոստանդին VI Կույր (780 - 797),  Льва IV-ի որդին
Իրինա (797—802), Լևոն IV-ի այրին, Կոստանդին VI-ի մայրը


== Հղումներ ==
Исаврийская династия // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
«EMPERORS 717-802 (ISAURIAN DYNASTY)»։ Foundation for Medieval Genealogy (անգլերեն)։ Վերցված է 3 августа 2016
Videos 1995–2012

Videos 1995–2012, գերմանական Rammstein խմբի տեսահոլովակների հավաքածու է, որը թողարկվել է 2012 թ. դեկտեմբերի 14-ին։ Այն թողարկվել է 3 DVD և 2 Blu Ray ձևաչափերով։
2012 թ. նոյեմբերի 22-ին խումբը հայտարարեց նոր հավաքածուի թողարկման մասին։ Հավաքածուում կան խմբի բոլոր տեսահոլովակները, տեսանյութեր դրանք նկարահանելու աշխատանքների մասին, նաև նախկինում չթողարկված երկու տեսահոլովակ «Mein Herz brennt» երգի հիման վրա։ Mein Herz brennt-ը, 2001 թվականի Mutter ալբոմից, 2012 թ. դեկտեմբերի 7-ին թողարկվել է որպես «Videos 1995–2012» տեսահոլովակների հավաքածուի սինգլ։ Հատուկ այս թողարկման համար երգի դաշնամուրային տարբերակն է ձայնագրվել։ Սինգլը պարունակում է նաև մինչև այժմ չթողարկված երգ՝ «Gib mir deine Augen»:


== Կազմը ==
Հավաքածում բաղկացած է
3 DVD/2 Blu Ray (տևողությունը 455 րոպե);
56-էջանոց բուկլետ;
25 տեսահոլովակ;
24 «Making Of» տեսանյութ.


=== Blu-ray սկավառակ ===
Blu-ray 1

Du riechst so gut
Making of «Du riechst so gut»
Seemann
Making of «Seemann»
Rammstein
Making of «Rammstein»
Engel
Making of «Engel»
Du hast
Making of «Du hast»
Du riechst so gut ‘98
Making of «Du riechst so gut ‘98»
Stripped
Making of «Stripped»
Sonne
Making of «Sonne»
Links 2 3 4
Making of «Links 2 3 4»
Ich will
Making of «Ich will»
Mutter
Making of «Mutter»
Feuer frei!
Making of «Feuer frei!»
Mein Teil
Making of «Mein Teil»Blu-ray 2.

Amerika
Making of «Amerika»
Ohne dich
Making of «Ohne dich»
Keine Lust
Making of «Keine Lust»
Benzin
Making of «Benzin»
Rosenrot
Making of «Rosenrot»
Mann gegen Mann
Making of «Mann gegen Mann»
Pussy
Making of «Pussy»
Ich tu dir weh
Making of «Ich tu dir weh»
Haifisch
Making of «Haifisch»
Mein Land
Making of «Mein Land»
Mein Herz brennt - Piano Version
Mein Herz brennt
Making of «Mein Herz brennt»


=== DVD տեսաերիզ ===
DVD1

Du riechst so gut
Making of „Du riechst so gut"
Seemann
Making of „Seemann"
Rammstein
Making of „Rammstein"
Engel
Making of „Engel"
Du hast
Making of „Du hast"
Du riechst so gut ‘98
Making of „Du riechst so gut ‘98"
Stripped
Making of „Stripped"
Sonne
Making of „Sonne"
Links 2 3 4
Making of „Links 2 3 4"DVD2

Ich will
Making of „Ich will"
Mutter
Making of „Mutter"
Feuer frei!
Making of „Feuer frei!"
Mein Teil
Making of „Mein Teil"
Amerika
Making of „Amerika"
Ohne dich
Making of „Ohne dich"
Keine Lust
Making of „Keine Lust"
Benzin
Making of „Benzin"DVD3

Rosenrot
Making of „Rosenrot"
Mann gegen Mann
Making of „Mann gegen Mann"
Pussy
Making of „Pussy"
Ich tu dir weh
Making of „Ich tu dir weh"
Haifisch
Making of „Haifisch"
Mein Land
Making of „Mein Land"
Mein Herz brennt – Piano Version
Mein Herz brennt
Making of „Mein Herz brennt"


== Թողարկման ամսաթվեր ==
14 դեկտեմբեր 2012։ Ավստրիա, Բելգիա, Գերմանիա, Լեհաստան, Խորվաթիա, Նիդեռլանդներ, Շվեդիա, Շվեյցարիա, Չեխիա, Սլովակիա, Սլովենիա, Ռուսաստան, Ֆինլանդիա
17 դեկտեմբեր 2012։ Բուլղարիա, Դանիա, Հունաստան, Հունգարիա, Մեծ Բրիտանիա, Նորվեգիա, Պորտուգալիա, Ֆրանսիա
18 դեկտեմբեր 2012։ Իտալիա, Իսպանիա
15 հունվար 2013։ ԱՄՆ, Կանադա
21 հունվար 2013։ Մեքսիկա
25 հունվար 2013։ Ավստրալիա, Նոր Զելանդիա
30 հունվար 2013։ Ճապոնիա


== Ծանոթագրություններ ==
Բահարլը (լեռնարոտավայր)

Բահարլը, լեռնարոտավայր Ղարաբաղում։ Հիշատակվում է 19-րդ դարի վերջերին, այն ժամանակ ուներ 17 տուն բնակիչ։


== Ծանոթագրություններ ==
(3520) Կլոպստեգ

(3520) Կլոպստեգ (անգլ.՝ Klopsteg), աստերոիդ աստերոիդների հիմնական գոտում։ Հայտնաբերվել է 1952 թվականի սեպտեմբերի 16-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,256294 ա. մ., առավելագույնը մոտենում է 1,8459 ա. մ. հեռավորության վրա և հեռանում 2,6667 ա. մ.։ Արեգակի շուրջ մեկ ամբողջական պտույտ է կատարում 1237,92 երկրային օրվա ընթացքում, իր ուղեծրով շարժվելով միջինում 0,290811 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3520) Կլոպստեգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
The Kitahama

The Kitahama (ճապ.՝ ザ・キタハマ), բարձրահարկ բնակելի շենք՝ տեղակայված Ճապոնիայի Օսակա քաղաքի Տուո շրջանի Կորայբաշի 1-7-5 հասցեում։
Երկնաքերը կառուցվել է 2006 թվականի սեպտեմբերից մինչև 2009 թվականի մայիս։ Բարձրությունը կազմում է 209.35 մետր, հարկերի քանակը՝ 54 (ունի նաև 1 ստորգետնյա հարկ)։ Այս երկնաքերը, ըստ իր բարձրության, չորրորդն է Օսակա պրեֆեկտությունում և 25-րդը՝ Ճապոնիայում։ Սա ամենաբարձր լիովին բնակեցված շենքն է Ճապոնիայում։ Ընդհանուր մակերեսը կազմում է 79,605.68 մ²։ Այս շինության ճակատային ապակյա հատվածը հանդիսանում է շենքի՝ տեսարժան վայր լինելու բնորոշիչներից մեկը


== Տրանսպորտ ==
Երկնաքերին ամենամոտ երկաթուղային գիծը Կիտահամա կայարանն է։


== Տես նաև ==
Ճապոնիայի ամենաբարձր կառույցների ցանկ


== Ծանոթագրություններ ==


== Արտաքին հղումներ ==
Կիտահամայի պաշտոնական վեբկայք
Գորանի

Անվան այլ կիրառումների համար տե՛ս՝ Գորանի (այլ կիրառումներ)Գորանի, գյուղ Արևմտյան Հայաստանում, Էրզրումի վիլայեթի Դիադինի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էթնոսոցիոլոգիա

Էթնոսոցիոլոգիա (հուն․՝ ethnos՝ ժողովուրդ, լատ.՝ socius՝ հասարակություն, հուն․՝ logos՝ գիտություն), սոցիոլոգիական դիսցիպլին, որն ուսումնասիրում է ժողովրդաէթնիկական խմբերի հարաբերությունների բարդ և բազմաբնույթ ոլորտներըը։ Այս հարաբերությունները վերաբերում են տարբեր էթնիկ համայնքների կյանքի, կենցաղի գրեթե բոլոր ասպեկտներին։ Միևնույն ժամանակ այս հարաբերությունները լինում են շփոթեցնող և հակասական։ Դրանցում արտացոլվում են էթնիկ համայնքի կամ էթնոսի բնական և սոցիալ-հոգեբանական որակները։
Էթնոսոցիոլոգիան սոցիոլոգիայի մի մասն է՝ վերջինիս ուղղություններից մեկը (ինչպես օրինակ՝ ընտանիքի սոցիոլոգիան)։ Էթնոսոցիոլոգիայի առարկան համարվում է սոցիալական ասպեկտների զարգացման ուսումնասիրությունը և էթնիկ խմբերի գործունեությունը, դրանց ինքնությունը, հետաքրքրությունը և ինքնակարգավորման ձևը, նրանց կոլեկտիվ վարքի օրինաչափությունները, էթնիկ խմբերի փոխհարաբերությունները, այդ խմբերում ներառված մարդկանց անձնային հարաբերությունները։
Հիմնական թեմաներ՝

ազգային գործոնների ազդեցությունը սոցիալական կառուցվածքի և բնակչության միգրացիայի վրա,
աշխատանքային ռեսուրսների օգտագործումն ու ռացիոնալ բաշխումը կախված ազգային պատկանելիությունից,
ազգային ինքնագիտակցության սոցիալական դետերմինիզմ, միջէթնիկական հարաբերություններ,
միջէթնիկական կոնֆլիկտներ,
արժեքային կողմնորոշումների ազգային բնութագիր, վարքագծի կարծրատիպերը, սոցիալական խմբերում մշակութային հետաքրքրություններն ու պահանջմունքները,
էթնոլեզվական գործընթացները, այդ թվում՝ բիլինգվիզմ։


== Ծանոթագրություններ ==
Հարլեք (ամրոց)

Հարլեք (անգլ.՝  Harlech), միջնադարյան ամրոց, գտնվում է Մեծ Բրիտանիայի Գվինեդ շրջանում, Ուելսում։ Այն կառուցվել է Էդուարդ I-ի կողմից 1282-1289 թվականներին՝ Ուելսի արշավանքի ժամանակ։ 1986 թվականին ընդգրկվել է Մեծ Բրիտանիայում ՅՈւՆԵՍԿՕ-ի համաշխարհային ժառանգության օբյեկտների ցանկում։ ։


== Պատմություն ==

Էդուարդ I-ը 1282 թվականի արշավանքի ընթացքում հրամայեց կառուցել Հարլեք ամրոցը, որը Հյուսիսային Ուելսում կառուցված յոթ ամրոցներից մեկն էր։ Այն կառուցվել էր Ուելսում Անգլիայի ազդեցությունն ուժեղացնելու նպատակով։ Ամրոցը կանգնած է ծովի մոտ, բարձր ժայռի վրա։ Մի կողմից այն պաշտպանված էր ժայռով, իսկ մյուս կողմից՝ խորը խրամատով։ Հայտնի է ճարտարապետի անունը` վարպետ Ջեյմս Սենտ Ջորջացի։ Նա անձամբ է վերահսկել շինարարական աշխատանքները, որոնք տևել են յոթ տարի՝ 1283 թվականից մինչև 1290 թվականը։
Հարլեքը 1294-1295 թվականների ընթացքում դիմակայել է Մադոգ Ապ Լիվելինի պաշարմանը, ինչպես նաև առանցքային դեր է խաղացել Ուելսի վերջին, խոշոր ապստամբության ժամանակ, որը ղեկավարել է Օուեն Գլինդուրը։ 1404 թվականին, երկար պաշարման արդյունքում Գլինդուրը գրավեց ամրոցը և հինգ տարի բնակվեց այնտեղ։ Այդ ընթացքում Հարլեքը վերածվեց ապստամբների գլխավոր շտաբի։ 1409 թվականին Ուելսի արքայազնի (ապագա Հենրի V թագավորի) գլխավորությամբ անգլիական զորքերը ետ գրավեցին ամրոցը։ Օուեն Գլինդուրին հաջողվեց փախչել, բայց նրա ամբողջ ընտանիքը գերեվարվեց։ Հարլեքի անկումը, ըստ էության, ուելսացիների ապստամբության ավարտի սկիզբն էր։ Սպիտակ և կարմիր վարդերի պատերազմի ժամանակ Հարլեքը յոթ տարի պահել էն Լանկաստերները, մինչև որ Յորքի ուժերը ստիպեցին նրան հանձնվել 1468 թվականին։ Այս պաշարումը անմահանում է «Men of Harlech» երգում։ 17-րդ դարի կեսերին՝ Անգլիական հեղափոխության ժամանակ, Հարլեքը արքայականների վերջին ամրոցն էր։ Խորհրդարան կողմնակիցների կողմից ամրոցի գրավումը նշանավորեց պատերազմի ավարտով։ Ներկայումս ամրոցը պատկանում է Ուելսի պատմական ժառանգության պահպանման ծառայությանը։


== Ճարտարապետություն ==
Ամրոցն ունի համակենտրոն կառուցվածք, պաշտպանության երկու գծով՝ ներքին և արտաքին պարսպապատից։ Նախկինում արտաքին պարսպապատը մի փոքր ավելի բարձր է եղել, քան այսօր։ Հարլեքը կառուցված է տեղական գորշ կանաչ ավազաքարից, որն օգտագործվել է աշտարակների և պատերի համար։ Ավելի փափուկ, դեղին ավազաքարն օգտագործվել է ամրոցի տարբեր դեկորատիվ հարդարանքների համար։ Հավանաբար այն բերվել է Բարմութի մոտակայքում գտնվող Էգինյան աբբայության շրջակայքից։


== Պատկերասրահ ==

		
		
		


== Տես նաև ==
Էդուարդ I-ի դղյակներն ու ամրոցները հնագույն Գվինեդ թագավորությունում
Բոմարիս դղյակ
Կարնարվոն (ամրոց)


== Ծանոթագրություններ ==


== Արտաքին հղումներ ==
Ամրոցի պաշտոնական կայք
Հոդված ամրոցի մասին Castlewales.com
Հարլեք ամրոցի պատմությունը և ճարտարապետությունը
Գագիկ Բունիաթյան

Գագիկ Կառլենի Բունիաթյան (հուլիսի 26, 1969(1969-07-26), Երևան, Հայկական ԽՍՀ, ԽՍՀՄ), հայ մեդիա և պետական գործիչ, Հեռուստատեսության և ռադիոյի ազգային հանձնաժողովի նախկին նախագահ (2013- 2019)։


== Կրթություն ==
1976-1986 թթ. - սովորել և ավարտել է Երևանի թիվ 164 միջնակարգ դպրոցը։
1986-1992 թթ. - սովորել և ավարտել է Երևանի պոլիտեխնիկական ինստիտուտի մեխանիկայի ֆակուլտետը՝ ինժեների որակավորամբ։


== Աշխատանքային գործունեություն ==
1985 թ. - Երևանի «Սելենա» գործարանի տնտեսական բաժնի առաջին կարգի բանվոր։
1987-1988 թթ. - «Ի՞նչ, որտե՞ղ, ե՞րբ» ինտելեկտուալ ակումբի պրոդյուսեր և ղեկավար։
1991 թ. - Հայաստանի երիտասարդ կազմակերպությունների կոմիտեի ռեֆերենտ։
1991-1995 թթ. - Մ. Հերացու անվան Երևանի պետական բժշկական ինստիտուտիի Ուրախների և հնարամիտների ակումբի ղեկավար։
1991-1995 թթ. -«Շարմ» ընկերության հիմնադիրների խորհրդի նախագահ։
1992-1994 թթ. - Ուրախների և հնարամիտների ակումբի ԱՊՀ հավաքականի տնօրեն։
1994 թ. - «ԱՄԻԿ» հեռուստաընկերության գործադիր պրոդյուսեր։
1995-1996 թթ. - Երևանի երիտասարդության պալատի գլխավոր տնօրենի առաջին տեղակալ։
1996 թ. - ՀՀ տեղեկատվության նախարարության «Հայաստանի հեռուստաընկերություն» պետական ձեռնարկության Առաջին ծրագրի տնօրինության գլխավոր պրոդյուսեր։
1997-1999 թթ. - «Հայաստանի հեռուստաընկերություն» պետական ձեռնարկության կոմերցիոն ծրագրերի բաժնի պետ։
1999-2010 թթ. - «Շարկ» ՍՊԸ տնօրեն («Հայ ԹիՎի» հեռուստաալիք)։
2010 թ. սեպտեմբերի 7-ից 29-ը - «Հայաստանի հանրային հեռուստաընկերություն» ՓԲԸ գլխավոր պրոդյուսեր։
2010-2013 թթ. - «Հայաստանի հանրային հեռուստաընկերություն» ՓԲԸ գործադիր տնօրեն։
2013 թ. մայիսի 3-ին ՀՀ Նախագահի հրամանագրով նշանակվել է Հեռուստատեսության և ռադիոյի ազգային հանձնաժողովի անդամ՝ վեց տարի ժամկետով։
2013 թ. մայիսի 7-ին Հեռուստատեսության և ռադիոյի ազգային հանձնաժողովի նիստում ընտրվել է հանձնաժողովի նախագահ։
Ամուսնացած է, ունի երկու որդի։


== Ծանոթագրություններ ==
Սորբ

Սորբ, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Աչապնոե (գյուղ, Կստովսկի շրջան)

Աչապնոե (ռուս.՝ Ачапное), գյուղ Ռուսաստանի Նիժնի Նովգորոդի մարզի Կստովսկի շրջանի կազմում։
Բնակչությունը վերջին գրանցված տվյալներով կազմում էր 104 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլսկոե (գյուղ, Գատչինսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը վերջին գրանցված տվյալներով կազմում էր 2916 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերյոզովկա (գյուղ, Ստանովլյանսկի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ռուս.՝ Берёзовка), գյուղ Ռուսաստանի Լիպեցկի մարզի Ստանովլյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էդուարդ Մանուկյան (այլ կիրառումներ)

Էդուարդ Մանուկյան անունը կարող է վերաբերել հետևյալ անձանց.

Էդուարդ Մանուկյան (գիտնական) (1916), տիեզերական կապի բնագավառի գիտնական։
Էդուարդ Մանուկյան (ճարտարագետ) (1946), ճարտարագետ-մաթեմատիկոս։
Հյուսիսային Մակեդոնիայի Հանրապետության դրոշ

Հյուսիսային Մակեդոնիայի Հանրապետության դրոշը Մակեդոնիայի Հանրապետության պետական խորհրդանիշներից է։ Այն հանդիսանում է կարմիր գույնի մի ուղղանկյուն, որի կենտրոնում պատկերված է դեղին գույնի արեգակ, որն ունի ութ ճառագայթ։ Դրոշը մարմնավորում է «նոր ազատության արևը» (մակեդ.՝ ново сонце на слободата), երգված Մակեդոնիայի ազգային հիմնում։ Դրոշն ընդունվել է 1945 թվականին։


== Պատմություն ==
Մինչև 1992 թվականը Մակեդոնիայի հարավսլավական հանրապետությունը շարունակում էր օգտագործել Մակեդոնիայի Սոցիալիստական Հանրապետության (մինչև 1963 թվականը՝ Մակեդոնիայի ժողովրդավարական Հանրապետություն) 1946 թվականի դեկտեմբերի 31-ին ընդունված դրոշը, որն իրենից ներկայացնում էր ոսկեգույն եզրագծերով կարմիր աստղով կարմիր գույնի վահանակ։
Մինչև 1995 թվականը Մակեդոնիայի հարավսլավական հանրապետության դրոշի վրա պատկերված էր «Վերգինայի աստղը»։ Ինչպես պետության անունը, այնպես էլ դրոշի վրա «Վերգինայի աստղի» կիրառումը հարուցեց Հունաստանի բողոքը, որի տարածքում էր գտնվել «Վերգինայի արեւի» պատկերով մակեդոնական մի արքայի հին ոսկե դամբարանը և Մակեդոնիայի իշխանություններն ստիպված եղան փոխել դրոշը։


== Կառուցվածք ==


== Նմանատիպ դրոշներ ==


== Պատմական դրոշներ ==

		


== Տես նաև ==
Մակեդոնիայի Հանրապետության գերբ
Մակեդոնիայի Հանրապետություն


== Արտաքին հղումներ ==
Մակեդոնիայի Հանրապետության դրոշը Flags of the World կայքում
Աստերոիդների ցանկ (134201-134300)

Աստերոիդների ցանկ (134101-134200)  • Աստերոիդների ցանկ  • Աստերոիդների ցանկ (134301-134400)
 Աստերոիդների ցանկ (134101-134200)  • Աստերոիդների ցանկ  • Աստերոիդների ցանկ (134301-134400)
Հունգարիայի ընտանիք

Հունգարիայի ընտանիք, ոչ մեծ աստերոիդների խումբ, տեղակայված աստերոիդների հիմնական գոտում։ Այս ընտանիքի աստերոիդների մեծ կիսաառանցքները ընկած են 1,78 - 2,00 ա. մ. միջակայքում, ունեն բավականին բարձր ուղեծրի թեքում` 16 - 34 աստիճան միջակայքում և էքսցենտրիսիտետ ոչ ավելին քան 0,18։ Հունգարիայի աստերոիդների ընտանիքի հիմնական առանձնահատկությունն այն է, որ ունենալով մոտ 2,5 տարի ուղեծրային պարբերություն, նրանք գտնվում են միանգամից երկու մոլորակների հետ ուղեծրային ռեզոնանսում` Մարս և Յուպիտեր։ Առաջին դեպքում ռեզոնանսը կազմում է 3։2, աստերոիդի երեք պտույտին համապատասխանում է Մարսի երկու պտույտ, իսկ երկրորդ դեպքում ռեզոնանսը հավասար է 9։2, աստերոիդի ինը պտույտին՝ երկու Յուպիտերի պտույտ։
Հունգարիայի աստերոիդների ընտանիքը ընկած է աստերոիդների ամենախիտ բաշխման մասում հիմնական գոտու ներքին հատվածում, որը բաժանված է ընտանիքից Յուպիտերի հետ 4:1 ուղեծրային ռեզոնանսի գոտիով։ Ընտանիքը անվանել են նրա ամենամեծ անդամի անունից՝ (434) Հունգարիա։

Ընտանիքի անդամների մեծամասնությունը պատկանում է լուսավոր E սպեկտրալ դասի աստերոիդներին, որոնք ունեն շատ բարձր մակերևույթի ալբեդո, սովորաբար մոտ 0,3։ Սակայն, չնայած դրան, նկատել նրանց աստղադիտակով չափազանց դժվար է, քանի քր այս ընտանիքի աստերոիդները ունեն շատ փոքր չափեր, այսպես օրինակ, ընտանիքի ամենամեծ աստերոիդը՝ Հունգարիան ունի ընդամենը 20 կմ տրամագիծ, որը հանդիսանում է սահմանային արժեք սիրողական աստղադիտակների մեծամասնության համար։
4։1 ուղեծրային ռեզոնանսը Յուպիտերի հետ, համապատասխանում է մոտ 2,6 ա. մ. մեծ կիսաառանցքներով ուղեծրերին, առաջացնում է ուժեղագույն ձգողական ազդեցություններ Յուպիտերի կողմից ցանկացած մարմնի վրա, որը ընկնում է այս ռեզոնանսի գոտու մեջ։ Դա բերում է այս մարմինների էքքսցենտրիսիտետների անխուսափելի աճին, և իվերջու հանգեցնում է այս գոտուց դուրս մղվելուն դեպի այլ ուղեծրեր։ Այսպիսով աստերոիդների գոտում ձևավորվում են դատարկ գոտիներ, որոնք համապատասխանում են ուղեծրային ռեզոնանսների հետ, այսպես կոչվախ Կիրկվուդի ճեղքեր։ Մյուս կողմից, այն աստերոիդները, որոնք գտնվում են այդ ռեզոնանսի գոտու մեջ և ունեն փոքր ուղեծրի թեքում, ընկնում են Մարսի ձգողության դաշտի ազդեցության տակ, որը հանգեցնում է աստերոիդների վանմանը, այլ ոչ ձգմանը ինչպես Յուպիտերի դեպքում է, բացի այն դեպքերից երբ աստերոիդները բավականին մոտ են տեղաբաշխված նրան։ Դրա հետևանք է դարձել այն, որ բոլոր աստերոիդները, որոնք ունեն փոքր ուղեծրի թեքում, որը մոտ է Մարսի ուղեծրի թեքմանը, դուրս են մղվել այդ միջակայքից, բացառությամբ այն աստերոիդների, որոնք շարժվում են բավարար թեքված ուղեծրերով, որոնց վրա Մարսի հետ ռեզոնանսը այդքան մեծ չէ։ Հենց այս աստերոիդների խմբին են պատկանում Հունգարիայի ընտանիքի աստերոիդները։
Այնուամենայնիվ, երկարաժամկետ հեռանկարում իվերջո Մարսի ազդեցությունը կբերի նրան, որ ընտանիքը կցրվի։ Մեծ էքսցենտրիսիտետի պատճառով Մարսը նրանց վրա կազդի իր ապոհեիլիի մոտ, որը էլ ավլի կավելացնի այս աստերոիդների էքսցենտրիսիտետը, ինչը մոտակա միլիոն տարիների ընթացքում կբերի նոր Երկրին մոտեցող աստերոիդների ստեղծմանը, մասնավորապես Ամուրների կամ նույնիսկ Երկրի ուղեծիրը հատող աստերոիդների խմբերում։


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ


== Ծանոթագրություններ ==
Քաղաքական իմիջ

Քաղաքական իմիջը եզրույթ է, որը ոչ միայն դրական կողմից է անդրադառնում քաղաքական գործիչներին ու քաղաքական կուսակցություններին։ Հաճախ թյուրընկալում է պատահում, սակայն բացասական վերաբերմունքը ևս քաղաքական իմիջի բնորոշիչ է։ Եզրույթն առաջին անգամ օգտագործվել է նախորդ դարում Անգլիայում։ Չկա հստակ մասնավորեցում, թե ում կողմից է այն առաջինը կիրառվել, քանի որ այդ շրջանում եղել են բազմաթիվ աղբյուրներ։
Քաղաքագիտական բառարաններում քաղաքական գործչի իմիջը բնորոշվում է որպես քաղաքական սեկտորին վերաբերող առանձնահատկություն։ Այն մուտք է գործել հանրային ընկալման մեջ որպես կարծիք։ Առավել պարզ ձևակերպելիս կարող ենք հետևյալն ասել՝ քաղաքական իմիջը հասարակական կարծիքի ինքնատիպ արտահայտում է։
Քաղաքական իմիջի կերտման հարցում մեծ դերակատարում է ունեցել պատկերների, մեդաղադրամների, քանդակների ստեղծումը։ Որպես ժամանակակից գործիք հեռուստատեսությանը մեծ դերակատարում է վերապահված քաղաքական իմիջ ստեղծելու հարցում։
Նրա երիտասարդության դեղատոմսը

«Նրա երիտասարդության բաղադրատոմսը» (ռուս.՝ «Рецепт её молодости»), խորհրդային լայնաֆորմատ երաժշտական ֆիլմ, որը նկարահանել է կինոռեժիսոր Եվգենի Գինզբուրգը Կարել Չապեկի «Մակրոպուլոսի դեղամիջոցը» (ռուս.՝ «Средство Макропулоса») պիեսի մոտիվներով։ Ֆիլմի պրեմիերան կայացել է 1983 թվականի հոկտեմբերի 10-ին։


== Սյուժե ==
Ֆիլմի գործողությունները տեղի են ունենում մոտավորապես 20-րդ դարի սկզբին։ Հայտնի երգչուհի Էմիլիա Մարտին հյուրախաղերի է մեկնում եվրոպական քաղաք։ Միևնույն ժամանակ Գերագույն դատարանում պատրաստվում են փակել «Գրեգորն ընդդեմ Պրուսի» գործը, որը տևել է մի քանի տասնյակ տարի։ Ալբերտ Գրեգորը ապարդյուն փորձում է դատարանի միջոցով ստանալ բարոն Յոզեֆ Պրուսի ժառանգությանը, բայց չի կարողանում ապացուցել, որ ինքը նրա ժառանգորդն է։ Էմիլիա Մարտին անսպասելիորեն միջամտում է դատավարության ընթացքին՝ տեղեկացնելով Ալբերտ Գրեգորի և Պրուսի ազգակցությունը հաստատող փաստաթղթերի գտնվելու վայրի մասին։
Իմանալ, թե որտեղ են եղել փաստաթղթերը, կարող էր միայն շատ մտերիմ մարդ, բայց Պրուսը մահացել է մոտ հարյուր տարի առաջ։ Պարզվում է, Էմիլիան ավելի քան երեք հարյուր տարեկան է, թեև թվում է 35 տարեկան։ Նրա հավերժական երիտասարդության գաղտնիքը կախարդական դեղամիջոցի մեջ է, որը պալատական ալքիմիկոս Մակրոպուլոսը պատրաստել է Ռուդոլֆ II կայսեր համար։ Վերջինս չի համարձակվում խմել դեղը և հրամայում փորձարկել այն ալքիմիկոսի դստեր վրա։


== Դերերում ==
Լյուդմիլա Գուրչենկո – Էմիլիա Մարտի 
Օլեգ Բորիսով – բարոն ֆոն Պրուս 
Ալեքսանդր Աբդուլով – Ալբերտ Գրեգոր 
Անատոլի Ռոմաշին – իրավաբան Կոլենատի
Արմեն Ջիգարխանյան – կոմս Գաուկ 
Ելենա Ստեպանովա – Քրիստինա 
Սերգեյ Շակուրով – Բոմբիտո 
Անատոլի Կալմիկով – գրագիր (լուսագրերում՝ Վ. Կալմիկով) 
Սերգեյ Դիտյատով – գրագիր
Լիլիա Սաբիտովա – աղախին


== Նկարահանման խումբ ==
Բեմադրող ռեժիսոր՝ Եվգենի Գինզբուրգ
Սցենարիստ՝ Ալեքսանդր Ադաբաշյան
Բեմադրող օպերատոր՝ Հենրի Աբրահամյան
Նկարիչ՝ Յուրի Կլադիենկո
Կոմպոզիտոր՝ Գեորգի Գարանյան
Երգերի տեքստի հեղինակ՝ Յուրի Ռաշենցև
Խորեոգրաֆիա՝ Վալենտին Մանոխին
Հնչյունային օպերատոր՝ Լիա Բենեվոլսկայա
Երաժշտության ձայնագրությունը՝ Վլադիմիր վինոգրադովի
Վերաձայնագրման հնչյունային ռեժիսոր՝ Եվգենի Բազանով
Ռեժիսոր՝ Լ. Ավերբախ
Օպերատորներ՝ Գ․ Պոտապով, Վ. Կուրակին
Զգեստների նկարիչ՝ Նատալյա Իվանովա
Մոնտաժող՝ Վալերի Բելովա
Նկարիչ-դիմահարդար՝ Թամարա Գայդուկովա
Համակցված նկարահանումներ․
Օպերատոր՝ Ալեքսանդր Դվիգուբսկի
Նկարիչ՝ Պ. Կուրումոչ
«Мелодия» համույթ
Կինեմատոգրաֆիայի պետական սիմֆոնիկ նվագախումբ
Խմբագիր՝ Լյուդմիլա Շմուգլյակովա
Երաժշտական խմբագիր՝ Արսենի Լապիսով
Տնօրեն՝ Բորիս Կրիշտուպ


== Նկարահանումներ ==
Ֆիլմի նկարահանումներն անցկացվել են Լվովում։ Սկզբի լուսագրերը ցուցադրվում են Վերափոխման եկեղեցու ֆոնին։


== Քննադատություն ==
Ալեքսանդր Ֆեոդորովը նշել է, որ «Բաղադրատոմսի» մեղեդիները թեև զուրկ չեն  հայտնի հաճելիությունից, բայց շլյագեր ոչ մի կերպ չես անվանի»։


== Ծանոթագրություններ ==


== Արտաքին հղումներ ==
Ֆիլմի մասին кинотеатр.ру կայքում
Լոշտակ սովորական

Լոշտակ  սովորական,  դդմազգիների  ընտանիքի բույս։  Բազմամյա  խոտաբույս  է,  մոլախոտ,  մագլցող  ցողուններով,  2 - 3  մետր  բարձրությամբ։  Արմատը  մսալի  է,  հաստ,  դառնահամ։  Ծաղկում  է  ամռանը,  մեծ  մասամբ  գետահովիտներում,  թփուտներում,  աղբուտներում։
Բուժական  նպատակով  օգտագործվում  է  բույսի  արմատը,  ընդ  որում,  թարմ  վիճակում,  քանի  որ  չոր  վիճակում  արմատի  բուժիչ  հատկությունները  նվազում  են։  Այն  հավաքում  են  գարնան  կամ  աշնան  ամիսներին,  մաքուր  լվանում,  կլորաձև  կտրատում  և  օգտագործում։  Չորացնելու  դեպքում  հարկավոր  է  շարել  թելին  և  չորացնել  կախված  վիճակում`  հով,  քամահարվող,  ստվերոտ  տեղում։


== Քիմիական  կազմը ==
Պարունակում  է  բրիոռեգին  կոչվող  խեժը,  որն  աչքի  է  ընկնում  լուծողական  ուժեղ  ազդեցությամբ,  ինչպես  նաև  դաբաղող  նյութեր,  գլիկոզիդներ,  ֆիտոնցիդներ,  եթերայուղեր։


== Բուժական  ազդեցությունը ==

Հայտնի  են  լոշտակի  արմատի  ամոքիչ,  լուծողական,  միզամուղ,  արյունահոսությունը  դադարեցնող,  հակաբորբոքային,  հյուսվածքների  վերականգնումն  արագացնող  հատկությունները։  Այս  առումով  այն  լայն  կիրառում  է  գտել  ջղացավերի,  փորկապությամբ  ընթացող  կոլիտների,  ստամոքսի  խոցերի,  միզակապությունների,  մաշկի  էկզեմաների,  չիբանների,  թեփոտության,  առատ  դաշտանի,  ռևմատիզմի  դեպքում։  Արմատի  եփուկը  լավացնում  է  նաև  ախորճակը  և  բարերար  ազդեցություն  թողնում  ցածր  թթվայնությամբ  ընթացող  գաստրիտների  վրա,  քանի  որ  առաջացնում  է  ստամոքսի  հյութազատիչ  և  շարժողական  գործառնությունների  դրդում։  Բույսը  ունի  նաև  որոշակիորեն  արտահայտված  հակաուռուցքային  ազդեցություն։


== Կիրառման  եղանակները ==
Թարմ  բույսը  արմատից  կտրել  և  քսել  մարմնի  ցավոտ  մասին  «նստանյարդի  և  հոդերի  բորբոքումներ»։  Թարմ  հյութը  քամելուց  հետո  քսել  մաշկին,  որը  վերացնում  է  թարախային  բշտերը  և  թարմացնում  մաշկը։  Հյութը  ճաշի  գդալով  օգտագործվում  է  նաև  փորկապության  դեպքում,  ինչպես  նաև  ծառայում  է  որպես  արյունահոսությունը  դադարեցնող  միջոց։


== Փոշի  արմատից ==
Հանել  արմատի  կեղևը,  մանր  կտրատել  և  չորացնել  արևի  տակ,  որից  հետո  աղալ  ինչպես  սուրճը։  Սա  օգտակար  է  ինչպես  ուռուցքների,  այնպես  էլ  բրոնխիալ  ասթմայի  դեպքում։


== Ջրաթուրմ  արմատափոշուց ==
Կես  գդալ  արմատափոշին  երկու  ժամ  թրմել  երկու  բաժակ  եռման  ջրում  և  խմել  քսան  օր,  օրական  երեք  անգամ,  ուտելուց  հետո։


== Ոգեթուրմ ==
Մեկ  մաս  արմատափոշին  խառնել  երեսուն  մաս  յոթանասուն  աստիճան  սպիրտի  հետ։  Թողնել  երեք  օր`  հաճախակի  խառնելով  այն։  Այնուհետև  քամել  թանզիֆով։  Խմել  ջրով,  քսան  կաթիլ,   օրական  երեք  անգամ,  ուտելուց  հետո։


== Քսուք ==
Մեկ  թեյի  գդալ  արմատափոշին  խառնել  հարյուր  գրամ  արևածաղկի  յուղին,  ստացված  խառնուրդով  տրորել  մարմնի  ցավոտ  մասը  «հոդացավ»։
ՈԻշադրություն։  Քանի  որ  կա  ալերգիայի  վտանգ,  հետևաբար  չքսել  մաշկի  մեծ  մակերեսի  վրա։


== Աղբյուրներ ==
Է.  Ղուկասյան,  «Բուժում  դեղաբույսերով»։  Երևան,  «Նարեկացի»  հրատարակչություն,  1992 թվական,  էջ  45
Ալիկոր

Ալիկոր, գյուղ Արևմտյան Հայաստանում, Էրզրումի վիլայեթի Դիադինի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ճանապարհ դեպի տուն (Ֆիլմ 2019)

«Ճանապարհ դեպի տուն» (անգլ.՝ A Dog's Way Home), ռեժիսոր Չարլզ Մարտին Սմիթի ընտանեկան ֆիլմը. Գլխավոր դերը կրկնօրինակել է Բրայս Դալաս Հովարդը։


== Սյուժե ==
Լուկաս անունով մի տղան զբոսնելու ժամանակ գտնում է մի հմայիչ թափառող շնիկի և, խղճալով նրան, որոշում է նրան տանել իր տուն։ Գտնվածը, ում Բելլա էին անվանում, շատ սիրվեց տնեցիների կողմից՝ չնայած ակամայից փոխեց սովորական կենսաձևը․  երբեմն, իհարկե, լինում էին թափթփված խաղալիքներ և կրծած կոշիկներ, բայց նրա՝ ընտանիքում հայտնվելը բերեց ուրախություն։ Երբ շունը մեծացավ, սկսեց  օգնել տիրոջը աշխատանքում․ երիտասարդը նրան տանում էր վերականգնողական կենտրոն, որտեղ նա, ինչպես կարող էր, փորձում էր հանգստացնել և զվարճացնել մարդկանց, որոնք ընկել են փորձանքի մեջ՝ պարտադրելով նրանց ժպտալ և մոռանալ իրենց դժբախտությունների, ցավի և վերքերի մասին։ Մի անգամ, երբ Լուկասը աշխատանքի էր, Բելլան պատուհանին սկյուռ նկատեց, վազելով նրա հետեևից՝  չնկատեց, թե ինչպես մոլորվեց։ Լուկասը նրան գտավ, բայց այնուամենայնիվ նրան կենդանիների կացարան տեղափոխեցին։ Եթե Բելլային երկրորդ անգամ բռնեին, նրան սպանելու էին, այդ իսկ պատճառով Լուկասը որոշում է տեղափոխվել ուրիշ քաղաք։ Նա շանը տվեց իր ընկերուհու հորաքրոջը, մինչև այդ քաղաքում տուն չգտնի։ Բայց Բելլան շատ էր կարոտում և զգում էր, որ այն մարդը, որին նա սիրում է, տխրում է, հուսահատվում է և հավատում է իր վերադառնալուն։ Դրա համար նա փախչում է։ Նվիրված կենդանուն շատ երկար ճանապարհ էր սպասվում անցնել, սպասվում էր լինել մահվան եզրին, փրկել մարդկային կյանք և նոր ընկերներ ձեռք բերել կենդանական աշխարիհի ներկայացուցիչների շրջանում։ Նրան ուզում էին լավ մարդիկ որդեգերլ, բայց նա հասկանում էր, որ նա պետք է գնար, ինչպիսին երկար և վտանգավոր չթվար նրա ճանապարհը։


== Դերերում ==


== Ծանոթագրություններ ==


== Հղումներ ==
Ճանապարհ դեպի տուն(անգլ.) ֆիլմը Internet Movie Database կայքում
Դարոկա (քաղաք)

Դարոկա  (իսպ.՝ Daroca), քաղաք և համայնք Իսպանիայում, մտնում է Սարագոսա պրովինցիայի կազմում (Արագոն)։
Համայնքը գտնվում է Կամպո-դե-Դարոկա գավառի կազմում։ Տարածքը՝ 51,91 կմ2։ Բնակչությունը՝ 2300 մարդ (ըստ 2010 թվականի մարդահամարի)։ Պրովինցիայի վարչական կենտրոնից ունի 80 կմ հեռավորություն։


== Բնակչություն ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==

Պաշտոնական էջ Archived 2019-07-24 at the Wayback Machine.
Daroca datos básicos
Comarcas de Daroca y Calamocha
Daroca rutas. Archived 2006-09-09 at the Wayback Machine.
Daroca Archived 2006-07-17 at the Wayback Machine.
Ficha de la población Archived 2013-06-16 at the Wayback Machine.
Página semioficial
Recinto fortificado de Daroca Archived 2008-05-01 at the Wayback Machine.
Moratha, famoso autor de cómics de Daroca Archived 2008-03-24 at the Wayback Machine.
Վինե

Վինե (ֆր.՝ Vinets), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 170 մարդ, բնակչության խտությունը` 18.54 մարդ/կմ²։ Բնակավայրը զբաղեցնում է 9.17 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ արևելք, Շալոն ան Շամպայն քաղաքից` 50 կմ հարավ, Տրուա քաղաքից` 30 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 123 աշխատունակ (15-64 տարեկան)  բնակիչ, որոնցից ակտիվ էին 98-ը, իսկ ոչ ակտիվները` 25։ Ակտիվության ցուցանիշը կազմում է 79,7 %։ 98 աշխատունակ մարդկանցից աշխատել է 88 անձ (48 տղամարդ և 40 կին)։ Գործազուրկ են եղել 10 անձ (5 տղամարդ և 5 կին)։ 25 անաշխատունակներից 6-ը եղել են աշակերտներ կամ ուսանողներ, 12-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ահասֆերուս

Ահասֆերուս (հին հունարեն՝ Ξέρξης, Xerxes; Xšayārša; հուն․՝ Ασουηρος, Asouēros, Septuagint; լատ.՝ Assuerus), միջնադարում ծագած ավանդությունների հերոս, որն իբր Գողգոթա բարձրացող Քրիստոսին թույլ չի տվել իր մոտ նստել հանգստանալ, և դրա համար աստված պատժել է նրան՝ հավիտյան քայլելու մինչև աշխարհի վերջը։
Ահասֆերուսի ավանդության հայկական առաջին տարբերակն արձանագրված է Մատթեոս Փարիզեցու հիշատակարանում, ուր վերարտադրված է 1228 թվականին Անգլիա այցելած մի հայ եպիսկոպոսի պատմածը։ Մեղքերի համար անմահության դատապարտվելու թեման տարածված է եղել միջնադարյան, ինչպես և 15-րդ դարի ռոմանտիկ-գրականության մեջ։ Հատկապես մեծ ժողովրդականություն է վայելել Սյուի «Թափառական հրեա» վեպը։
Haifisch

Haifisch (հայերեն՝ Շնաձուկ), գերմանական Rammstein խմբի 23-րդ սինգլն է, և երրորդը «Liebe ist für alle da» ալբոմից։ Թողարկվել է 2010 թ. մայիսի 28-ին։ Տեսահոլովակը նկարահանել է ռեժիսոր Յորն Հայթմանը, որի պրեմիերան կայացավ ապրիլի 23-ին Myspace կայքում։
Երգը կենդանի կատարվում էր «Liebe ist für alle da» և «Made in Germany 1995-2011» շրջագայությունների համերգների ժամանակ։


== Երգացանկ ==
All songs by Rammstein.

Limited CD singleHaifisch - 3։46
Haifisch (Haiswing Remix by Olsen Involtini), 3։40
Haifisch (Remix by Hurts), 3։45
Haifisch (Remix by Schwefelgelb), 4։2412" Limited and Numbered Blue VinylHaifisch - 3։46
Haifisch (Remix by Schwefelgelb), 4։247" Limited and Numbered Blue VinylHaifisch - 3։46
Haifisch (Haiswing Remix by Olsen Involtini), 3։40Digital downloadHaifisch - 3։46
Haifisch (Haiswing Remix by Olsen Involtini), 3։40
Haifisch (Remix by Hurts), 3։45
Haifisch (Remix by Schwefelgelb), 4։24
Haifisch (Remix by Paul Kalkbrenner), 3։28Includes Digital Booklet


== Հետաքրքիր է ==
Երգի տեքստը նմանեցված է Բերթոլդ Բռեխթի «Երեք մանրադրամային օպերա»յից Մեքի Մեսսեռի երգի կրկներգին։Տեսահոլովակում խմբի մասնակիցները խմբի ընդհանուր լուսանկարից կտրում են Թիլլ Լինդեմանի դեմքը, և իր փոխարեն այնտեղ տեղադրում «Մետալիկա» խմբի վոկալիստ Ջեյմս Հետֆիլդի պատկերը, այնուհետև ամբողջությամբ դիտելով նրա նկարը գլխով հավանությամբ նշաններ են տալիս միմյանց, հավանաբար տեսնելով «մահացած» Թիլի փոխարեն նրա թեկնածությունը։
Տեսահոլովակում նաև կարելի է նկատել թաղման արարողությանը մասնակցող Մերիլին Մենսոնի նմանակին.


== Ծանուցումներ ==
Վերխոյանսկ

Վերխոյանսկ, քաղաք Ռուսաստանի Յակուտիայի երկրամասի համանուն շրջանում։ Գտնվում է Բևեռային շրջագծից հյուսիսում։ Նավահանգիստ է Ցանա գետի աջ ափին։ Հյուսիսային կիսագնդի ամենացուրտ կետերից է (բացարձակ նվազագույնը՝ մոտ-70°С)։ Հիմնադրվել է որպես կազակային ձմեռանոց, 1638 թվականին։


== Ծանոթագրություններ ==
Կնեժ

Նենադ Կնեժևիչ (ծնված 1967-ի դեկտեմբերի 5-ին, Ցետինե, Հարավսլավիայի ՍՖՀ), ավելի լավ հայտնի որպես Կնեժ չեռնոգորցի երգիչ, երգահան է, ով ներկայացրել է Չեռնոգորիան Եվրատեսիլ 2015 երգի մրցույթում։


== Կյանքը և կարիերան ==
6 տարեկան հասակում Կնեժը երգեց "Bio jednom jedan lav" երգը Naša Radost (Մեր ուրախությունը) փառատոնին Տիտոգրադում (ներկայումս՝ Պոդգորիցա)։ Նա սովորել է նույն քաղաքում։ Ավագ դպրոցը ավարտելուց հետո Կնեժը դարձել է "Milan i Luna" խմբի անդամ։ Ուսման տարիներին նա հիմնում է Visoka frekvencija բենդը և ձայանգրում է մի շարք երգեր։ Հետագայում նա հիմնադրում է The Moon բենդը իր հոր՝ Միլիյա Կնեժևիչի հետ։
1992 թվականից սկսվում է Կնեժի անհատական կարիերան։ Նույն թվականին նա Բելգրադում մասնակցում է Փոփ փառատոնի իր "Da l' si ikada mene voljela" երգով։ Այդ նույն տարում նա ձայնագրում է իր առաջին ալբոմը՝ Kao magija-ն։ 1994 թվականին Կնեժը ձայնագրում է իր 2-րդ Iz dana u dan ձայնասկավառակը։ 1996 թվականին ձայնագրվում է թվով 3-րդ ձայնասկավառակը, որը կոչվում է Automatic: Այն ունեցավ բավականին մեծ վաճառք և մեծ ճանաչում բերեց երգչին։ Նա իր ամենամեծ համերգը ունեցել է «Սավա» կենտրոնում։ 1999-ին նա ձայնագրեց The Best of Knez ձայնասկավառակը, որտեղ ներառված էին 18 հին և 2 նոր երգեր։ 2000 թվականին նա մասնակցեց «Բուդվա 2000» փառատոնին Vjeruj երգով, որով զբաղեցրեց 1-ին տեղը։ 2001-2005 թվականներին Կնեժը ձայնագրեց իր Daleko, visoko, Ti me znaš և Vanilla ձայնասկավառակները։ Մասնակցեց նաև «Բուդվա 2006» փառատոնին և զբաղեցրեց 3-րդ տեղը։
2014 թվականի հոկտեմբերի 31-ին պաշտոնական հայտարարվեց, որ Եվրատեսիլ 2015 երգի մրցույթում Չեռնոգորիան ներկայացնելու է Կնեժը։ Նա զբաղեցրեց 13-րդ հորիզոնականը։


== Ծանոթագրություններ ==
Տրոնցանո Լագո Մաջորե

Տրոնցանո Լագո Մաջորե (իտալերեն՝ Tronzano Lago Maggiore), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 257 մարդ։ Բնակչության միջին խտությունը՝ 23 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 21010։ Հեռախոսային կոդը՝ 0332։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0332 566240


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սուրա (քաղաքատիպ ավան, Նիկոլսկի շրջան)

Անվան այլ կիրառումների համար տե՛ս՝ ՍուրաՍուրա (ռուս.՝ Сура), քաղաքատիպ ավան Ռուսաստանի Պենզայի մարզի Նիկոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 2125 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիլվանոս

Սիլվանոս կամ Սիղուանոս (լատ.՝ Sil՝ vanus, silva՝ անտառ), նախապես անտառների ու վայրի բնության աստվածը հին հռոմեական դիցաբանության մեջ։ Կայսերական Հռոմում՝ հասարակ ժողովրդի ու ստրուկների ամենահանրաճանաչ աստվածը։ Աստիճանաբար Սիլվանոսը համարվել է երկրագործության, տան, բույսերի, կենդանիների, լեռների ու հանքերի հովանին, ընչազուրկների փրկիչն ու գերագույն աստվածը, հաճախ նաև՝ Հերակլեսի նման անպարտելի մարտիկ։ Սիլվանոսը մարմնավորել է ճնշված ու ընչազուրկ խավերի բողոքն ընդդեմ իշխող դասակարգի։ Իշխողները, Սիլվանոսին դիտելով իբրև խռովարար, երկնային աստվածների թշնամի և երկրային ստորակարգ նյութ, պաշտոնապես արգելել են նրա պաշտամունքը։ Սիլվանոսի պատվին հիմնվել են բազմաթիվ սրբարաններ։ Նրա անդրին կերտվել է գեղջուկի կերպարանքով ու հագուստով, մանգաղն ու պտուղները ձեռքին, որին ուղեկցում են շուն, այծ, օձ։
Բորիս Բաղդասարով

Բորիս Բաղդասարով ( անգլ՝ Boris Baghdasarov, ռուս՝ Борис Багдасаров, հունվարի 27, 1997, Աշխաբադ, Թուրքմենստան)  հայ դերասան ։


=== Կենսագրություն ===
Ծնվել է 1997 թվականի հունվարի 27-ին Թուրքմենստանի Աշխաբադ քաղաքում։ Առաջին դասարան գնացել է Հայաստանում, սովորել է ռուսական թեքությամբ դպրոցում։ Բնակվում է Երևանում, հաճախ է լինում Մոսկվայում։ 18 տարեկանից բնակվում է մենակ՝  համարելով դա առավելության ու ինքնուրույնության նշան ։ Ամուսնացած չէ։
Սովորել է Աբել Աբելյանի դերասանական դպրոցում, որն ավարտելով մասնակցել է քասթինգի ու ստացել իր առաջին գլխավոր դերը։


==== Դերասանական գործունեություն ====
2016-2019 թթ թվականներին նկարահանվել է <<Ազիզյաններ>> սիթքոմում՝  Ազատի կերպարում։
2019-2021 թթ թվականներիին <<Դեպի ճամբար>>  մանկական սիթքոմի 1-ին ու 2-րդ եթերաշրջաններում՝ Ալենի կերպարում։


===== Անձնական տվյալները =====
Հասակը՝ 170 սմ
Քաշը՝ 64 կգ
Տարիքը՝ 24 տարեկան (2021թ)
Ընտանիքի անդամները՝ մայր, հայր, քույր ու եղբայր
Հոբիներ՝ մարմնամարզություն, երգ ընթերցանություն։ Մտածում է նաև  ոչ պրոֆեսիոնալ, սիրողական սպորտով զբաղվելու, վոկալի դասերի հաճախելու մասին, զբաղվում է նաև սցենարական գործունեությամբ։ Հույս ունի,ոի մեկ օր այն կյանքի կոչվի ու ֆիլմ դառնա։   
Իրականում նրա ազգի անունը եղել է Բաղդասարյան, ուղղակի պապիկը տեղափոխվել Է Ռուսաստանի տարածք՝ դառնալով Բաղդասարով, այդպես շարունակել են Բաղդասարով կոչվել։


====== Ծանոթագրություններ։ ======
Բորիսի մասին ավելին իմանալու մասին՝https://bravo.am/news/_%D4%B1%D5%A6%D5%A1%D5%BF%D5%AB_%D5%AF%D5%A5%D6%80%D5%BA%D5%A1%D6%80%D5%AB%D6%81_%D5%B0%D5%A5%D5%BF%D5%B8_%D5%A2%D5%A1%D6%81%D5%A1%D5%BD%D5%A1%D5%AF%D5%A1%D5%B6_%D5%A4%D5%A5%D6%80_%D5%A7%D5%AB_%D5%B8%D6%82%D5%A6%D5%B8%D6%82%D5%B4___%D4%B2%D5%B8%D6%80%D5%AB%D5%BD_%D4%B2%D5%A1%D5%B2%D5%A4%D5%A1%D5%BD%D5%A1%D6%80%D5%B8%D5%BE_77652
https://www.aysor.am/am/news/2018/03/12/%D4%B2%D5%B8%D6%80%D5%AB%D5%BD-%D4%B2%D5%A1%D5%B2%D5%A4%D5%A1%D5%BD%D5%A1%D6%80%D5%B8%D5%BE/1385280
https://www.tert.am/life/am/news/2020/02/27/boris-bagdasarov/63959 Archived 2021-05-19 at the Wayback Machine.
https://www.youtube.com/watch?v=4FjGP-OA3Wc
https://www.youtube.com/watch?v=3Tf4_KqjQ6c 


====== Արտաքին հղումներ ======
[1] - Բորիսի ինստագրամը
[2]- Բորիսի ֆեյսբուքը
Իմ սու՜ր արթուն ականջում

«Իմ սու՜ր արթուն ականջում»
Գրված է 1918 թ. հունվարի 26-ին։Թումանյանի ընտանիքի արխիվում պահվում է երկու ինքնագիր։Առաջին անգամ  տպագրվել է Թիֆլիսում լույս տեսած քառյակների 16-րդ էջում,այնուհետև՝ Կ. Պոլիսում լույս տեսած բանաստեղծությունների 52-րդ էջում,ապա Հովհաննես Թումանյանի Երկեր ժողովածուի առաջին հատորի 207-րդ էջում։


== Պատմություն ==
Թումանյանի ընտանեկան արխիվում պահվում են երկու ինքնագրեր։ Առաջին անգամ տպագրվել է Հովհաննես Թումանյանի «Քառյակներ» ժողովածուի 16֊րդ էջում և Կ․ Պոլսում լույս տեսած «Բանաստեղծություններ» ժողովածուի 52-րդ էջում, ապա՝ Թումանյանի Երկերի ժողովածուի առաջին հատորի 207-րդ էջում։ Ստեղծագործությունն արտատպվում է Կ․ Պոլսում լույս տեսած «Բանաստեղծություններ» ժողովածուից ։


== Ծանոթագրություններ ==
Կլամար

Կլամար (ֆր.՝  Clamart) քաղաք-կոմունա Ֆրանսիայում, Փարիզից 10 կիլոմետր հարավ-արևմուտք։ Քաղաքը կազմված է երկու մասից, որոնք բաժանվում են Կլամարի անտառով։ Բա Կլամարը պատմական կենտրոնն է, Պետի Կլամարը՝ ժամանակակից տներով կառուցված։ Մինչև նախորդ դարի 70-ական թվականները այստեղ ոլոռի դաշտեր էին։


== Պատմություն ==
Քաղաքի տարածքում կա հնագիտական հուշարձան, որը մեգալիթյան կառույց է թվագրված մեր թվարկությունից առաջ 6000 թվականին։ Առաջին անգամ քաղաքը այժմյան անունով հիշատակվել է 11-րդ դարում։ 
1794 թվականի մարտի 27-ին այստեղ յակոբինականների կողմից ձերբակալվելէ ֆրանսիական հեղափոխության հայտնի գործիչ և գիտնական Կոնդորսեն։
Երկրի առաջին լուսանկարներում, կատարված Նադարի կողմից 1858 թվականին օդապարիկից, ֆիքսել են Պետի Կլամարի մերձակայքը։
1870-1871 թվականներին Փարիզի պաշարման ժամանակ այստեղ մարտեր են մղվել։
1962 թվականի օգոստոսի 22-ին Պետի Կլամարում Գաղտնի զինված կազմակերպության կողմից անհաջող մահափորձ կատարվեց Շառլ դը Գոլի վրա, որի նպատակն էր Ալժիրի անկախությանը խոչընդոտելը։ Ֆրեդերիկ Ֆորսայթի «Շնագայլի օրը» վեպը և համանուն ֆիլմը նկարագրում են նշված իրադարձությունները։
1961 թվականին տեղի ունեցած կրաքարային ապարների փլուզման հետևանքով այստեղ զոհվել է 21 մարդ։


== Քույր քաղաքներ ==
 Լյունեբուրգ, Գերմանիա
 Սքանթորփ, Մեծ Բրիտանիա
 Մախադաոնդա, Իսպանիա
 Կիդալ, Մալի
 Արտաշատ, Հայաստան
 Պենամակոր, Պորտուգալիա


== Տեսարժան վայրեր ==
Ժաննա Արպայի քանդակի թանգարանը՝ նկարչի նախկին տունը (Rue des Châtaigners 21)
Հուշակոթողներ կառուցված XVII-XIX դարերում
Շրջանաձև գրադարան, նախկինում եղել է գրադարան երեխաների համար
«Cité de la plaine»- շրջան՝ կառուցված 1950-1965 թվականներին քանդակագործ Ռոբեր Օզելի կողմից, ավան՝ 77 բնակելի տներով 22,25 հա տարածքում, որից 12 հեկտարը կանաչապատ է։


== Պատկերասրահ ==

		
		
		


== Փաստեր ==
Ֆրանսիական խոհանոցում կա ճաշատեսակ «À la clamartoise», որի հետ որպես խավարտ մատուցվում է կանաչ ոլոռ։ Նախկինում Կլամարի շուրջ եղել են վաղահաս և գերազանց որակով ոլոռի ընդարձակ դաշտեր։
Առաջին համաշխարհային պատերազմից առաջ Կլամարում ապրել է Անրի Մատիսը։
1924—1948 թվականներին այստեղ որպես էմիգրանտ ապրել է ռուս փիլիսոփա նիկոլայ Բերդյաևը և հուղարկավորվել Բուա Տարդյոյի քաղաքային գերեզմանատանը։
1982 թվականի փետրվարի 24-ին Պետի Կլամարի «Անտուան Բեկլեր» հիվանդանոցու ծնվեց ֆրանսիացի արհեստական բեղմնավորված առաջին երեխան՝ Ամանդին։
Կլամարում նկարահանվել են մի քանի ֆիլմեր, այդ թվում՝ «Վախը քաղաքի վրա» (1975), «Բերանբաց տեսուչը» (1980), «Ամելի» (2001)։
Բա Կլամարը հայտնի է նաև նրանով, որ 2004 թվականին այստեղ՝ պարսկական զինվորական հիվանդանոցում, երկարատև հիվանդությունից հետո մահացել է պաղեստինյան շարժման առաջնորդ Յասեր Արաֆաթը։
1997 թվականի հունիսի 12-ին զինվորական հոսպիտալում է մահացել էռուս հայտնի հեղինակային երգահան, բանաստեղծ,արձակագիր, սցենարիստ և կոմպոզիտոր Բուլատ Օկուջավան։
2018 թվականի հոկտեմբերի 24-ին Կլամարում է մահացել վաթսունականների ռուս գրող Անատոլի Գլադիլինը, որը գրել է վեպեր և պատմվածքներ՝ «Վիկտոր Պոտգուրսկու ժամանակներ խրոնիկա», «Բրիգանտինան բացում է առագաստները», «ՖԽՍՀ, Ֆրանսիական խորհրդային սոցիալիստական հանրապետություն», «Սիդորովի կնոջ գաղտնիքը», «Մեծ վազքի օրը», «Գեներալների փողոցը» և այլն։


== Ծանոթագրություններ ==


== Արտաքին հղումներ ==
Կլամարի պաշտոնական կայք
Some (երգ)

«Some» (կորեերեն՝ 썸), հարավկորեացի երգիչներ Սոյուի և Չոն Գի Գոյի երգը, որի ձայնագրմանը մասնակցել է նաև Geeks դուետի անդամ Լիլ Բոիը։ Այն թողարկվել է օնլայն, թվային նեբեռնման ֆորմատով, փետրվարի 7-ին Starship Entertainment լեյբլի կողմից։


== Թողարկում ==
Սինգլը տեսահոլովակի հետ թողարկվել է փետրվարի 7-ին։ Երաժշտության հեղինակները Կիմ Դո Հունը, Քսեփի և Էսնան են, խոսքերը գրել են Մին Յոն Ջեն, Քսեփին, Էսնան, Լիլ Բոիը և Չոն Գի Գոն։ Տեսահոլովակի ռեժիսորը ZanyBros ընկերությունն է։ B1A4 խմբի Բարոն և Կիմ Դասոմը մասնակցել են տեսահոլովակի նկարահանմանը։


== Սինգլի առաջխաղացում ==

Սոյուն և Չոն Գի Գոն առաջին անգամ երգը կենդանի կատարել են  M! Countdown հաղորդման ժամանակ, 2014 թվականի փետրվարի 6-ին։ Դուետը երգը կատարել է նաև Music Bank, Music Core և Inkigayo հաղորդումներին։
Այդ երգով դուետը հաղթել է հինգ մրցանակ Music Bank (փետրվարի 21, 28, մարտի 7, 21 և ապրիլի 4), երկուսը՝ M! Countdown (փետրվարի 20, 27) ու Music Core (փետրվարի 22 և մարտի 1), և մեկը՝ Inkigayo (փետրվարի 23) ու Show Champion (փետրվարի 19) հաղորդումներին։


== Հաջողությունները չարթերում ==
Երգը մեկ շաբաթ զբաղեցրել է առաջին հորիզոնականը Gaon Digital Chart-ում։ Այն նաև վե շաբաթ առաջինն էր Billboard Korea K-Pop Hot 100 հիթ շքերթում։


== Երգացանկ ==


== Չարթեր ==


== Ծանոթագրություններ ==